Verkocht: W Jaasmasingel 67 7991 DD Dwingeloo [funda]
Garage met carport en parkeerplaats
7981 ED Diever € 399.900 v.o.n.
7981 LM Diever € 433.000 k.k. Die Pos | News | Staatmaker tree uit
16 February 2018 l Die Pos-span/The Post team l Views: 53 l 29 days ago
Pieter Grobbelaar, jarelange staatmaker van die Waterberg distrikslandbou-unie (WDLU), het amptelik as bestuurslid uitgetree. Op die foto skud Grobbelaar Heyman Cohen, voorsitter van die WDLU, se hand tydens Grobbelaar se afskeid.
Die Waterberg distrikslandbou-unie (WDLU) het einde Januarie een van sy ou staatmakers gegroet.
Pieter Grobbelaar het ná 12 jaar se getroue diens op die bestuur van die WDLU uitgetree, lui ’n verklaring van die WDLU.
Grobbelaar het die afgelope 16 jaar op sy plaas buite Bela-Bela gewoon en was die afgelope 10 jaar voorsitter van die Warmbad-boerevereniging. Hy het ook op TLU SA se finansiële komitee by die hoofkantoor in Pretoria gedien.
Die WDLU het op gepaste wyse van Grobbelaar en sy vrou afskeid geneem en hom met ’n geskenk bedank.
Heyman Cohen, voorsitter van WDLU, het ’n kort huldeblyk gelewer en Grobbelaar vir sy onbaatsugtige diens bedank. Grobbelaar het selde vergaderings gemis en het ’n waardevolle bydrae tot die boerdery-gemeenskap gelewer, het Cohen gesê.
Grobbelaar het gesê die landbou-unie was vir hom aangenaam en verrykend.
Corrie Nelson het intussen as die nuwe voorsitter van die Warmbad-boerevereniging ingetree. Nelson was voorheen voorsitter van die Mabula-boerevereniging. Johnny Swanepoel is as die nuwe voorsitter van die Mabula-boerevereniging verkies.
Grobbelaar het sy grond verkoop en beplan om die warm weer van die Waterberg vir die koue van Bethlehem in die Vrystaat te verruil sodat hy by sy kinders kan aftree.